钦定古今图书集成/明伦汇编/官常典/第333卷 > 北齐
## 钦定古今图书集成/明伦汇编/官常典/第333卷 > 北齐

北齐设御史台，仍以中丞统诸御史。

按：《隋书百官志》：“后齐制官多循后魏。御史台，掌察纠
弹劾，中丞一人，治书侍御史二人，侍御史八人，殿中
侍御史、检校御史各十二人，录事四人，领符节署，令
一人，符玺郎中四人。”

### 孝昭帝皇建元年诏分遣大使巡省四方

按《北齐书孝昭帝本纪》：皇建元年：“秋八月壬辰，诏分
遣大使巡省四方，观察风俗，问人疾苦，考求得失，搜
访贤良。”

### 武成帝大宁元年诏大使巡行天下

按，《北齐书武成帝本纪》：大宁元年：“冬十一月庚申，诏
大使巡行天下，求政善恶，问人疾苦，擢进贤良。”

### 文宣帝天保十年命使者巡省四方

按《北齐书废帝本纪》：“天保十年十一月，废帝即位，戊
午，分命使者巡省四方，求政得失，省察风俗，问人疾
苦。”